बहुजनजन समाज पार्टी के राष्ट्रीय कार्यकारिणी सदस्य डूंगरराम गेदर के 51 वें जन्मदिन पर राजस्थान में 51 स्थानों पर रक्त दान शिविर लगाए जाने का कार्य समाज सेवा में अनूठा है।इसकी प्रशंसा की जानी चाहिए।सूरतगढ में मुख्य कार्यक्रम अंबेडकर भवन में रक्तदान शिविर आयोजित कर मनाया गया। शिविर के दौरान सूरतगढ़ विधानसभा क्षेत्र के लोगों ने 231 यूनिट रक्तदान किया । मैत्री ब्लड बैंक सूरतगढ़ की टीम ने रक्त संग्रह किया। इस अवसर पर कार्यकर्ता सम्मेलन भी आयोजित किया गया जिसमें मुख्य अतिथि बसपा प्रदेश अध्यक्ष सीताराम मेघवाल, विशिष्ट अतिथि पूर्व प्रदेश अध्यक्ष भगवान सिंह बाबा, जिलाध्यक्ष लुणाराम परिहार थे । भगवान सिंह बाबा ने डूंगरराम गेदर के जीवन परिचय पर विस्तार से प्रकाश डालते हुए उन्हे जन्मदिन की बधाई दी।